open-index/open-wikipedia-markdown huggingface dataset:
Milka (čokolada)

Alpska mliječna čokolada|mini
mini|Milka krava u Potsdamu.

**Milka** je poznata vrsta mliječne čokolade. Vlasnik licence za prozvodnju Milka čokolade je međunarodni koncern Kraft Foods. Prvu ju je izmislio švicarski poslastičar Philippe Suchard 1901. godine u švicarskom gradu Neuchâtelu.

Čokolada je između ostalog prepoznatljiva po kravi obojenoj u ljubičasto. Svi proizvodi su zapakovani u omot ljubičaste boje, koja je 2004. godine odlukom njemačkog vrhovnog suda zaštićena  samo za proizvode sa nazivom Milka. Ime potiče od riječi ***Mil**ch und **Ka**kao* (što na njemačkom znači mlijeko i kakao). Neki misle da ime potječe i od poznate operske dive Milke Trnine koja je bila jako poznata za Suchardovo vrijeme.

### Proizvodnja
Milka se proizvodi u šest zemalja Evrope. Ovo je spisak gradova i država u kojima se proizvode:

* Bludenz, (Austrija)
* Svoge, (Bugarska)
* Bratislava, (Slovačka)
* Lörach, Njemačka
* Braşov, (Rumunija)
* Jankowice, (Poljska)

### Popularnost
Milka popularnost dobija 1990. godine i poznata je u Evropi i nekim drugim dijelovima svijeta. Nakon uspjeha Milka čokolade počeli su se proizvoditi i drugi slatkiši, te Milka kakao napitak, neskafa i dr. Za popularnost Milka proizvoda su zaslužne i neke od njenih reklamnih fraza poput:

***Why is the Milka cow lilac?** (*Zašto je milka krava ljubičasta?*)
*'''It's cool, man!'* (*Ona je cool, čovječe!'')

## Vrste 
*Milka Alpine Milk Chocolate
*Milka Milk Chocolate
*Milka Strawberry Chocolate
*Milka White Chocolate
*Milka White/Cherry/Yogurt Chocolate
*Milka White/Apricot/Yogurt Chocolate
*Milka Raisins Chocolate
*Milka Milk/Raisins Chocolate
*Milka Raisins & Hazelnuts Chocolate
*Milka Hazelnut Chocolate
*Milka Milk/Hazelnut Chocolate - Whole Nuts
*Milka bublly chocolate
*Milka Whole Nuts Chocolate
*Milka Whole Nuts White Chocolate
*Milka Happy Cows Chocolate
*Milka Cream Chocolate
*Milka Knister Chocolate
*Milka Yogurt Chocolate
*Milka Summer White Cocos Chocolate
*Milka Schoko-Biscuits Chocolate
*Milka Schoko-Popcorn
*Milka Milkini Sticks
*Milka Rise-Crispy Chocolate
*Milka Latte Machiato Chocolate
*Milka Espresso Chocolate
*Milka Nuts - Nougat Chocolate
*Milka Lilli Pause Hazelnut Chocolate
*Milka Mini Milkinis
*Milka Luflee
*Milka Luflee White Chocolate
*Milka Whole Almonds Chocolate
*Milka Nougat Chocolate
*Milka Knusperzauber Chocolate
*Milka Triolade Chocolate
*Milka Tender Milk Chocolate
*Milka M-Joy Milk Chocolate
*Milka M-Joy Caramel Chocolate
*Milka M-Joy Whole-Nuts Chocolate
*Milka M-Joy Whole-Almonds Chocolate
*Milka Schoko Biscuits Chocolate
*Milka Sport
*Milka Pralines
*Milka Winter Dreams
*Milka Choco Minis
*Milka Choco - swing
 Milka Lilla Collection

## Također pogledajte 
* Čokolada
* Mlijeko

## Vanjski linkovi 
* Milka web-sajt  
* BH Milka sajt 
* Historija Milke 
## Reference 
Kategorija:Čokolada
Linjanje

**Linjanje**, **mitarenje** ili **presvlačenje** je proces izmjene dlake kod sisara, odnosno perja kod ptica, kože kod reptila ili cijelog skeleta kod artropoda.

## Linjanje 
mini|desno|200px|Linjanje vuka
Linjanje je pojava kada se stara dlaka zamjenjuje novom. Zdravo linjanje kratko traje i omogućava potpunu izmjenu mrtve dlake, a krzno poslije linjanja mora ostati sjajno. Ako linjanje predugo traje, a dlaka gubi sjaj, potrebno je životinju opskrbiti dodatnom količinom vitamina. Do pojačanog opadanja dlake može doći i tokom različitih kožnih bolesti, ali dlaka može pojačano opadati i prilikom nekih dugih bolesti (upale pluća, prehlada) ili hormonalnih poremećaja. Pas i mačka se linjaju dva puta godišnje i to u proljeće i jesen. U pojedinim fazama linjanja ispadanje dlake može biti vrlo izraženo, što vlasnici često opisuju kao "ispadanje dlake u hrpicama", dok u drugim fazama dlaka ispada konstantno, ali slabijim intenzitetom.

## Mitarenje 
mini|desno|250px|Mitarenje kod pingvina
Mitarenje je specifična pojava kod ptica. Postoje razni oblici, no općenito je, da se perje potroši, odnosno s vremenom ošteti i povremeno treba biti obnovljeno. Većina ptica može letjeti i za vrijeme mitarenja. Zamjena perja se odvija postepeno, a kod nekih vrsta čak određenim sistemom, kako bi ptica i dalje mogla letjeti. Vrlo rijetke vrste u razdoblju mitarenja ne mogu letjeti. U tom razdoblju se uglavnom drže skriveno, a tada se, povremeno, nazivaju "trkačicama".

## Presvlačenje 
mini|lijevo|250px|Presvlačenje zmije Nerodia sipedon
Presvlačenje je najkarakterističnije kod zmija. Najčešće se vrši tako da se zmija trlja o tvrde predmete kao što je kamenje ili drvo, čineći da se stara kože proširi i prepolovi. Nakon toka nastvlja trljanje i tako skida cijelu staru kožu sa sebe. U međuvremenu nova koža je već izrasla. Gušteri se presvlače na sličan način, samo što njima koža otpada u komadima, za razliku od zmija.

Kategorija:Zoologija
Kategorija:Koža
Turska Van mačka

mini|desno|300px|Turska Van mačka

**Turska Van mačka** (poznata i kao "plivajuća mačka") potiče iz istočne Turske, sa jezera Van. U FIFe su priznate 1969. godine.

## Osobine 
Ovo je poludugodlaka mačka čvrste konstitucije, dugog i mišićavog tijela, srednje veličine. Karakteriše je vesela narav i izrazita naklonost ka vodi (karakteristika rase da voli da pliva). Glava je trouglastog oblika, sa srednje dugim i ravnim nosem, brada je izražena. Njuška joj je ružičasta.
Uši su srednje veličine ili velike dobro obrasle dlakom, široke osnove sa blago zaobljenim vrhovima. Posebno se cijeni kada su uši spolja bijele, a unutrašnja strana blijedo ružičasta. Ušne školjke su razmaknute i srednje visoko usađene. Oči turske van mačke su blago ukoso postavljene, krupne i ovalnog oblika. Mogu biti plave, boje ćilibara, ili različito obojene, a očni kapci treba da su oivičeni ružičastom kožom. Vrat je snažan i nastavlja se na snažno tijelo. Noge ove mačke su srednje duge sa okruglim šapama koje su dobro obrasle dlakom. Rep je srednje dug, kitnjast. Dlaka je poluduga, meka i svilenkasta, ali nema poddlake.

## Boja 
mini|desno|300px|Dvije varijante boja
Boja je bijela sa pigmentiranim poljima na glavi i sapima (poželjno). Crno, plavo, riđe, krem, ili crno-riđe (plavo-krem) polje (dimnasto ili ne) sa sapi se nastavlja na rep i u skladu je sa pigmentacijama na glavi gde se bjelina diže preko nosa.

## Reference 
## Vanjski linkovi 
Kategorija:Rase mačaka
Mali Iđoš

**Mali Iđoš** (sr. *Мали Иђош*; mađ. *Kishegyes*) je naseljeno mjesto i istoimena općina u Srbiji. Nalazi se u AP Vojvodina i spada u Sjevernobački okrug. Po podacima iz 2004. općina zauzima površinu od 181&nbsp;km2 (od čega na poljoprivrednu površinu otpada 16901 ha, a na šumsku 44 ha). Opština Mali Iđoš se sastoji od 3 naselja. Po podacima iz 2002. godine u općini je živelo 13.494 stanovnika. Po podacima iz 2004. prirodni priraštaj je iznosio -9,4‰, a broj zaposlenih u općini iznosi 2081 ljudi.

## Historija 
Tokom 18. i 19. vijeka na ovo područje se doseljavaju Nijemci, Mađari i drugi narodi. Poslije Drugog svjetskog rata, kolonizacijom stanovništva iz Crne Gore i drugih krajeva Jugoslavije formira se novi sastav stanovništva.

## Vanjski linkovi 
* Zvanična stranica    

Kategorija:Općine u Srbiji
Kategorija:Općine u Sjevernobačkom okrugu
Kategorija:Općine u Vojvodini
Montserrat Caballé

desno|mini|180px|Montserrat Caballé
**Montserrat Caballé** (Barcelona, 12. april 1933 – Barcelona, 6. oktobar 2018), punim imenom **Maria de Montserrat Viviana Concepció Caballé i Folch**, bila je španska (katalonska) operna pjevačica, poznata po svojoj *bel canto* tehnici pjevanja i ulogama u operama Rossinija, Bellinija i Donizettija.

## Biografija 
Rođena je u Barceloni. Studirala je muziku u Konzervatoriju *Liceu* i tehniku pjevanja pod mentorstvom Eugenije Kemény. Dobitnica je zlatne medalje. Pridružuje se Bazelskoj operi 1956, gdje je ostvarila svoj profesionalni debi 1957. kao Mimi u operi *La bohème*. U sezoni 1960/61. je bila angažirana u Bremenskoj operi, gdje je proširila svoj repertoar. Vraća se u Barcelonu 1962, gdje je učinila svoj debi u Teatru *Liceu*, igrajući u *Arabelli* Richarda Straussa.

## Karijera 
Njena svjetska karijera počinje 1965, kada je zamijenila Marilyn Horne u njenoj ulozi u Donizettijevoj operi *Lucrezia Borgia* u njujorškom Carnegie Hallu. Dalje slijede brojni nastupi od Metropolitan opere, Arena di Verona, La Scala do Covent Gardena i moskovskog Boljšoja.
U septembru 1974. zbog zdravstvenih problema i operacije benignog tumora u abdomenu nakratko prekida karijeru, ali 1975. nastupa u operi *Norma*. U kasnijim godina, važna je njena saradnja s grupom Queen, kada je 1988. u duetu sa Freddiejem Mercuryjem snimila hit "Barcelona", koji je iste godine uvršten na istoimeni album. Ova pjesma kasnije je postala himna Olimpijskih igara 1992. u Barceloni. Bila je mnogo angažovana kao UNESCO-ov ambasador dobre volje, a uspostavila je i fondaciju za pomoć djeci u Barceloni. Udala se 1964. za tenora Bernabéa Martíja, s kojim ima kćerku Montserrat Martí, koja je također sopran.

## Vanjski linkovi 
* Službeni sajt
* Montserrat Caballé 
* Diskografija na *SonyBMG Masterworksu*

Kategorija:Rođeni 1933.
Kategorija:Umrli 2018.
Kategorija:Biografije, Barcelona
Kategorija:Operski pjevači
Anastacia

desno|mini|Anastacia na koncertu 2005.
**Anastacia** (rođena kao *Anastacia Lyn Newkirk* 17. septembra 1968) poznata je američka pjevačica i kantautor. Često je zovu *mala dama sa jakim glasom* jer je visoka samo 160&nbsp;cm.. Također je poznata i po svojim naočalama, mada ih je nakon operacije 2005. prestala nositi. 2007. godine udala se za svog tjelohranitelja Wayne Newtona u Meksiku. Osvojila je brojne nagrade, između ostalih i MTV Europe Music Awards i njemački ECHO.

## Diskografija
### Albumi
*1999: Not That Kind 
*2001: Freak of Nature 
*2004: Anastacia 
*2005: Pieces of a Dream 
*2008: *Heavy Rotation*
*2012: ''It's a Man's World*
*2014: *Resurrection*
*2015: *Ultimate Collection''

### Singlovi 
* 1993: One More Chance
* 1993: Forever Luv (duet sa Davidom Morales)
* 1998: Mi Negra, Tu Bombón (duet sa Omar Sosa)
* 1998: Not That Kind
* 1999: Tienes Un Solo (duet sa Omar Sosa)
* 1999: I'm Outta Love
* 2000: Saturday Night's Alright for Fighting (duet sa Elton John)
* 2001: Let It Be (duet sa Paul McCartney, Anastacia i drugi umjetnici)
* 2001: I Ask of You (duet sa Luciano Pavarotti)
* 2001: What More Can I Give (duet sa Michael Jacksonom i ostalima)
* 2001: Love Is Alive (duet sa Vonda Shepard)
* 2001: 911 (duet sa Wyclef Jean)
* 2001: Cowboys And Kisses
* 2001: Made For Lovin' You
* 2001: Paid My Dues
* 2002: One Day in Your Life
* 2002: Boom
* 2002: Why'd You Lie To Me
* 2002: You'll Never Be Alone
* 2002: I Thought I Told You That (duet sa Faith Evans)
* 2002: You Shook Me All Night Long (duet sa Celine Dion)
* 2002: Bad Girls (duet sa Jamiroquai)
* 2003: Love Is a Crime
* 2003: We Are the Champions, We Will Rock You, Amandla (duet sa Queen, Beyoncé, Bono, Cast i David A. Stewart)
* 2004: Left Outside Alone
* 2004: Sick And Tired
* 2004: Welcome To My Truth
* 2004: Heavy On My Heart
* 2004: I Do (duet sa Sonny Sandoval)
* 2005: Everything Burns (duet sa Ben Moody)
* 2005: Pieces Of A Dream
* 2006: I Belong To You (duet sa Eros Ramazzotti)
* 2007: Sing (duet sa Annie Lennox i ostalim)
* 2008: I Can Feel You
* 2008: Absolutely Positively
* 2009: Holding Back the Years (duet sa Simply Red)
* 2009: Defeated
* 2009: Stalemate (duet sa Ben's Brothers)
* 2010: Safety (duet sa Dima Bilan)
* 2010: Burning Star (duet sa Natalia Druyts)
* 2011: What Can We Do (A Deeper Love) (duet sa Tiësto)
* 2012: If I Was Your Boyfriend (duet sa Tony Moran)
* 2012: Dream on
* 2012: Best Of You
* 2014: Stupid Little Things
* 2014: Lifeline
* 2014: Staring at the Sun
* 2014: Staring at the Sun (Digital Dog Remix)
* 2015: Take This Chance

## Vanjski linkovi
*Oficijelna web stranica

## Reference
Kategorija:Rođeni 1968.
Kategorija:Američke pjevačice
Kategorija:Biografije, Chicago
Kategorija:Živi ljudi
Frederick Sanger

**Frederick Sanger** (13. august 1918 – 19. novembar 2013) bio je engleski biohemičar i dvostruki dobitnik Nobelove nagrade za hemiju 1958. i 1980. godine. On je bio četvrta osoba na svijetu koja je dobila dvije Nobelove nagrade i jedini koji je dobio dvije Nobelove nagrade za hemiju.

## Biografija 
Rođen je u Rendcombu, malom selu u Gloucestershireu, Engleska. Drugi je sin Fredericka Sangera, liječnika i njegove žene Cicely. Školovao se u Bryanston školi a magistrirao je prirodne nauke na Cambridgeu 1939. Isprva je htio studirati medicinu, ali je nakon posjete nekih čuvenih biohemičara Cambridgeu promijenio usmjerenje. Doktorirao je 1943. Otkrio je strukturu proteina, naročito je značajno njegovo otkriće strukture inzulina. Također je učinio značajan doprinos otkrićima baznih sekvenci DNK, 1975. je razvio metod determinacije lanaca DNK, metod koji je poznat kao Dideoxy metod terminacije ili *Sangerov metod*. Umro je 19. novembra 2013. u 95. godini.

## Reference 
## Vanjski linkovi 
* Institut Sanger
* Dobitnici Nobelove nagrade 1958 
* Autobiografija (engl.) 

Kategorija:Britanski naučnici
Kategorija:Dobitnici Nobelove nagrade za hemiju
Kategorija:Članovi Francuske akademije nauka
Kategorija:Rođeni 1918.
Kategorija:Umrli 2013.
Kategorija:Britanski nobelovci
Perioda periodnog sistema elemenata

mini
Pod pojmom **periode periodnog sistema elemenata** podrazumijeva se u hemiji svaki red tabele periodnog sistema hemijskih elemenata. Brojevi perioda od&nbsp;1 do&nbsp;7 odgovaraju glavnim kvantnim brojevima, a kojima se još dodaju i slovne oznake periode&nbsp;K do&nbsp;Q prema ljuskama atomskog modela ljusaka.

## Periode 
Trenutno postoji sedam kompletnih perioda u periodnom sistemu elemenata, koji obuhvataju 118 poznatih elemenata. Bilo koji novi element bit će smješten u osmu periodu (pogledajte prošireni periodni sistem). Elementi su označeni bojama u nastavku prema svojim blokovima: s-blok je u crvenoj boji, p-blok za žutu boju, d-blok u plavoj boji i f-blok u zelenoj boji.

Izuzev prve periode, koja sadrži samo elemente vodik i helij, svaka perioda sadrži osam glavnih grupa elemenata. Od 4. periode (uključujući i nju) naviše, postoji još deset sporednih grupa elemenata. Šesta perioda sadrži još i dodatnih 14 elemenata koji se nazivaju lantanoidi, dok 7. perioda također sadrži 14 dodatnih elemenata koji se nazivaju aktinoidi.

## Pravila i zakonitosti 
Unutar neke periode, po pravilu, atomski radijusi elemenata opadaju s lijeva na desno dok istovremeno raste elektronegativnost, dok broj pozitivno nabijenih protona u atomskom jezgru raste a s tim u neutralnim atomima također raste i broj negativno nabijenih elektrona u atomskoj ljusci. Korištenjem atomskog modela ljusaka, smatra se da se elektronske ljuske popunjavaju istim redoslijedom, dok noviji modeli atoma kao što je npr. model orbitala predviđa da se istim redoslijedom zauzimaju odgovarajuće atomske orbitale.

Promjene broja atomskih čestica u atomu unutar neke periode uzrokuje i različite osobine hemijskih elemenata unutar periode:
* promjene u broju osnovnih čestica u atomskom jezgru utječe uglavnom na različite fizičke osobine elemenata
* broj i mjesto elektrona u atomskom omotaču utječe najviše na razlike u hemijskim osobinama elemenata.

## Reference 
Kategorija:Periodni sistem
CASE alati

Softversko inženjerstvo, kao posebna disciplina, može se posmatrati sa dva aspekta:

* Konvencionalna (ručno programiranje, definisanje i dokumentovanje problema i održavanje sistema)
* Nekonvencionalna (CASE)

Tehnike i koraci su slični a suštinske razlike ogledaju se u načinu kontrole, izrade i održavanja proizvoda (softvera). 
Kada govorimo o CASE tehnologijama (ili alatima, kako stoji u naslovu) onda moramo naglasiti da prema zahtjevima i potrebama, samo programiranje se vrši softverski. Sav postupak ćemo razložiti u grupe radi lakšeg praćenja i pojašnjenja.

## Ideja CASE tehnologija
* Povećanje produktivnosti u razvoju softvera pomoću softvera
* Inženjersko projektovanje softvera pomoću računara
*  Softverski proizvod namjenjen automatizaciji izrade softvera

## Ciljevi primjene CASE tehnologije
* Povećanje produktivnosti projektanata
* Skraćenje vremena izrade softvera
* Povećanje kvaliteta softvera
* Unapređenje performansi sistema
* Standardizovati proizvedeni softver

## CASE tehnologija
* CASE alati: hardver i softver
* CASE metodologija: procedure
* CASE enciklopedija: baza podataka
* Kadrovi: oni koji sve to koriste

## Neki od poznatijih CASE proizvoda
* Cor-Vision, Cortex Corporation
* Promod PLUS, Promod INC
* Oracle CASE, Oracle Corporation
* Westmount I-CASE, Westmount Technology
* Excelerator, Intersolv INC
* CASE for Informix, Informix Softvare INC
* AD/Cycle, IBM
* ErWin
* BpWin Modeling
* Rational Rose

## Klasifikacija CASE tehnologije
# U odnosu na: pokrivenost faza životnog ciklusa funkcija koje poseduju
# Klasifikacija u odnosu na funkcije

## Klasifikacija u odnosu na pokrivenost
# Upper CASE – planiranje i upravljanje projektima
# Middle CASE – analiza i projektovanje
# Lower CASE – programiranje, testiranje i uvođenje
# CASE tool – namjenjeni pojedinim aktivnostima
# CASE toolkit – namjenjeni pojedinim fazama ili aktivnostima u više faza
# CASE workbench – integrisana kolekcija CASE paketa kojom se pokrivaju sve faze

## Klasifikacija u odnosu na funkcije
# Alati za planiranje poslovnih sistema – prate informacione tokove između OJ
# Alati za upravljanje projektima – prate glavne upravljačke aktivnosti, npr. planiranje, procjena vrijednosti, resurse, rizik, troškove, kvalitet, standarde, mjerenja...
# Alati podrške – dokumentovanje, podrška sistemskom softveru, obezbjeđenje kvaliteta, upravljanje bazama podataka...
# Alati za analizu i dizajn – najvažniji alati, omogućavaju kreiranje sistema
# Alati za programiranje – podržavaju kreiranje programskog koda
# Alati integracije i testiranja – prikupljanje testnih podataka, analiza izvornog koda i pomoć u aktivnostima testiranja
# Alati prototipskog razvoja – služe za izradu prototipa
# Alati za podršku održavanju – koriste se za reverzibilni inženjering, rekonstrukciju koda i reinženjering

Kategorija:Softver
Tudor (dinastija)

**Dinastija Tudor** je bila kraljevska dinastija čiji su članovi, poznati kao **Tudori**, Engleskom vladali od 1485. do 1603. godine.

Najpoznatiju englesku dinastiju osnovali su Henrik Tudor, sin Edmunda Tudora i Margaret Beaufort, koji je na tron došao okončavši Ratove ruža kao pobjednik, i Elizabeta Plantagenet, kćerka Eduarda IV. Henrik je svoje pravo na tron polagao na osnovu majčinog porijekla od vanbračnog unuka kralja  Eduarda III. Henrikova majka je imala jače pravo na tron, ali Henrik je imao vojsku i majka ga je podržala. Njegovi deda i baba sa očeve strane bili su velški dvorjanin Owen Tudor i francuska princeza Katarina od Valoisa, prva supruga Henrika V. Sa nanine strane Henrik je stoga imao jače pravo na francuski tron nego na engleski. Kako je sam imao vrlo slabo pravo na engleski tron i kako je jedino što ga je na tron dovelo bila vojna sila, Henrik je odlučio oženiti zakonsku nasljednicu klana York i osigurati vlast njihovim potomcima. Oženivši Elizabetu od Yorka Henrik je ujedinio klanove Lancaster i York, a simbol nove dinastije bila je crveno-bijela ruža koja je predstavljala spoj crvene ruže Lancastera i bijele ruže Yorka. Henrik VII je po dolasku na vlast započeo nekoliko reformi čiji je postignuti cilj bila modernizacija vlade.

Tudorovih 118 godina na tronu prije svega je obilježeno odvajanjem engleskog katoličanstva od rimokatoličanstva za vrijeme Henrika VIII, te time potaknutim nastankom Engleske Crkve. Nedugo nakon odvajanja od rimokatoličanstva, Engleska postaje protestantska zemlja pod Eduardom VI. Odmah po ustoličenju Marije I Engleska će se formalno vratiti rimokatoličanstvu, da bi na kraju njena polusestra i nasljednica, Elizabeta I, opet i zauvijek uvela protestantizam kao zvaničnu vjeru Engleza.

Vladavinu Tudora na devet dana prekinula je Jane Grey, koja nije bila Tudor, ali jeste bila praunuka Henrika VII. Sa obzirom na njenu kratku vladavinu upitnog legitimiteta, tih devet dana se u historiji obično ne izdvaja iz tudorskog perioda i ona sama se svrstava u Tudore.

Kako nijedno od troje preživjele djece Henrika VIII nije imalo svoju djecu, Tudori su izumrli smrću njegove mlađe kćerke, Elizabete I, i bili zamijenjeni Stuartima, sa škotskim kraljem Jakovom VI na čelu.

## Porodično stablo 
## Također pogledajte 
* Ratovi dviju ruža

Kategorija:Engleske dinastije
Kolonizacija Amerike

Intenzivno naseljavanje prostora Sjeverne Amerike počelo je u 17. vijeku osnivanjem kolonija evropskih država. Vodeću ulogu u tome u početku su imali Španci, a zatim Francuzi i Holanđani. Međutim, postepeno, posebno na istočnim obalama Sjeverne amerike primat u tom pogledu preuzima Engleska. Usljed vjerskih sukoba i progona, ali i zbog mogućnosti stvaranja vlastitih posjeda na slobodnom američkom tlu iz zapadne Evrope se u Sjevernu Ameriku doseljava veliki broj ljudi. Tako su Englezi do sredine 18. vijeka na tlu Sjeverne Amerike osnovali 13 kolonija u kojima je živjelo oko 2,5 miliona stanovnika.

### Položaj američkih kolonija u Britanskom Kraljevstvu 
Iako su bile pod britanskom vlašću,kolonije su uživale veliku samoupravu.Svaka od njih je imala svoju vladu na čijem se čelu nalazio britanski guverner.

Stanovništvo kolonija činili su evropski doseljenici (Englezi, Nijemci, Francuzi, Irci, Holanđani), zatim afrički crnci i starosjedioci Indijanci.
Broj stanovnika u kolonijama vrtoglavo je rastao, i od 1775. do 1790. godine popeo se sa 2,5 na oko 4 miliona stanovnika.

Velika Britanija je na kolonije gledala kao na sigurno tržište za svoju robu i veliko sirovinsko područje za potrebe industrije. Glavne privredne grane u kolonijama bile su rudarstvo, zanatstvo i trgovina u sjevernim kolonijama, te plantažerska proizvodnja na jugu.

Stanje u kolonijama su kontrolisale vojne postaje u kojima su se nalazili odredi britanske vojske.
Zbog nastojanja Britanije da suzbije jačanje kolonija, kao i zbog uvedenih ekonomskih mjera nepovoljnih po ekonomiju samih kolonija, došlo je do Američkog rata za nezavisnost kolonija.

## Također pogledajte 
* Konkvistador
* Hernán Cortés
* Domorodački narodi Amerike
* Američke kolonije
## Vanjski linkovi
*Naseljavanje SAD - Nova Engleska (Centar za društvenu stabilnost - Zvanični kanal) 
*Naseljavanje SAD - Džordžija i Virdžinija (Centar za društvenu stabilnost - Zvanični kanal)

Kategorija:Historija Sjedinjenih Američkih Država
Kategorija:Evropska kolonizacija Amerike
Kategorija:Period velikih geografskih otkrića
Kategorija:Historija Sjeverne Amerike
Kategorija:Historija Južne Amerike
Kategorija:Historija Kariba
Argeș (rijeka)

mini|lijevo|200px|Argeș na karti Rumunije (ružičasta)
**Argeș** () jest rijeka u južnoj Rumuniji. Izvire u planinama Făgăraș, u južnim Karpatima, i ulijeva se u Dunav.

## Etimologija 
Argeș je poznat iz antičkih vremena po latinskom nazivu *Ordessus*, a zabilježio ga je i Herodot. Etimologija imena nije poznata. Obično se misli da je izvedena od antičkog imena, preko rekonstruiranog naziva *Argessis*. Alternativno, moguće je da se ime rijeke izvodi iz pečeneškog jezika od riječi *argiș*, što znači *visoko mjesto*, dok se prvi put spominje 1369. pod imenom *Argyas*, 1379. kao *Argies*, a 1427. kao *Arghiş*.

## Gradovi 
* Pitești
* Curtea de Argeș

## Reference 
Kategorija:Rijeke u Rumuniji
Dimetil živa

**Dimetil živa** ((CH3)2Hg) je zapaljiva, bezbojna tekućina, i jedan od najjačih poznatih nervnih otrova. Miris spoja je opisan kao slatkast, iako se udisanje količine potrebne da se miris osjeti smatra značajnim izlaganjem. Apsorpcija 0,001 ml dimetil žive predstavlja fatalnu dozu, što je čini ekstremno opasnom supstancom. Zbog visokog napona pare, najmanja prosuta kap ovog spoja može osloboditi toksičnu koncentraciju pare. Molekula dimetil žive ima linearnu strukturu.

Dimetil živa lako prolazi kroz moždanu membranu, najvjerovatnije zbog formiranja kompleksa sa cisteinom. Vrlo sporo se eliminiše iz organizma, odnosno ima izraženu tendenciju bioakumulacije. Simptomi trovanja se mogu pojaviti nakon dužeg vremena, često prekasno da se efikasno tretiraju.

Dimetil živa veoma brzo (u nekoliko sekundi) prolazi kroz lateks, PVC i neopren i apsorbuje se kroz kožu. Iz tog razloga, većina laboratorijskih rukavica ne pruža adekvatnu zaštitu. Jedinu sigurnu zaštitu pružaju visoko otporne višeslojne rukavice u kombinaciji sa neoprenskim rukavicama, kao i rad u dobro ventilisanom prostoru.

Visoka otrovnost dimetil žive je prvi put opažena nakon trovanja i smrti američke hemičarke Karen Wetterhahn, koja je umrla nakon prosipanja nekoliko kapi spoja na svoje lateks rukavice.

## Upotreba 
Dimetil živa se, zbog svoje visoke otrovnosti, najčešće upotrebljava kao referentna tačka u toksikološkim eksperimentima. Koristi se za kalibraciju NMR instrumenata za detekciju žive, iako se preporučuju i manje toksični spojevi žive.

## Također pogledajte 
* Minamata sindrom
* Metil živa

## Reference 
## Vanjski linkovi 
* ATSDR - ToxFAQs™: Mercury 
* ATSDR - Public Health Statement: Mercury 
* ATSDR - ALERT! Patterns of Metallic Mercury Exposure, 6/26/97 
* ATSDR - MMG: Mercury 
* ATSDR - Toxicological Profile: Mercury 
* National Pollutant Inventory - Mercury and compounds Fact Sheet
* Dimethylmercury, Molecule of the Month and the story of Karen Wetterhahn
* OSHA update following Karen Wetterhahn's death

Kategorija:Spojevi žive
Kategorija:Organometalni spojevi
Pikado

mini|250px|Elektronička pikado ploča

**Pikado** je društvena igra u kojoj je cilj strelicama pogoditi u ploču okruglog oblika, podijeljenu na 21 sektor. Svaki igrač ima tri strelice i cilj igre u zavisnosti je od njene varijante. Postoje varijante u kojima je pobjednik onaj igrač koji pogodi najviše bodova, ali i što manje bodova u određenom broju bacanja.
  
## Nastanak igre 
Igra je nastala vjerovatno u Engleskoj u 19. stoljeću, mada ime potječe iz francuskog jezika. Igra se razvija time da se na strelice ugrađuje papirno pero, koje omogućuje precizniji let strelice. U početku su strelice bile od drveta, dok se s razvojem tehnologije strelice sve više proizvode od metala ili kombinacije metala i plastike.

## Izgled ploče 
mini|desno|300px|Pikado ploča s označenim sektorima
Redoslijed polja na ploči jest sljedeći (u smjeru kazaljke na satu):
20 – 1 – 18 – 4 – 13 – 6 – 10 – 15 – 2 – 17 – 3 – 19 – 7 – 16 – 8 – 11 – 14 – 9 – 12 – 5. 

Sredina ploče podijeljena je u dva polja: vanjsko, nazvano *Bull*, s vrijednošću 25, i unutrašnje, ''Bull's Eye*, s vrijednošću 50 bodova. Ostalih 20 sektora podijeljeno je koncentričnim krugovima, te se prvi pojas gledano od centra prema rubu zove *treble*. Pogotkom u *treble* vrijednost se utrostručuje, a pogotkom u posljednji prsten, nazvan *double*, udvostručuje.

### Dimenzije i odstojanja kod igre 
* Visina od poda do sredine ploče: 173 cm
* Udaljenost s koje igrači gađaju: 237 ili 244 cm

### Dimenzije ploče 
* *Double* i *treble* prsten: 8 mm
* Prečnik *Bull's Eye*: 12,7 mm
* Prečnik ukupnog *Bulla*: 31,8 mm
* Udaljenost od vanjskog kruga *double* prstena do centra: 170 mm
* Udaljenost od vanjskog kruga *treble* prstena do centra: 107 mm

## Pikado 
300px|Pikado
Strelice se razlikuju po materijalu izrade, te imamo:
* metalne strelice (*Steel-darts*)
* strelice s plastičnim vrhom (*Soft-darts*).

## Varijante 
### 301/501/701/901/1001 
Svaki igrač na početku dobija 301 bod, te je cilj sa što manje bacanja doći na nulu. Bitno je da posljednji pogodok odgovara potrebnom broju. Pogodi li igrač više, to je tzv. *prekoračenje* (*bust'') te se ti bodovi ne računaju i svi bodovi iz te runde od tri bacanja se poništavaju. Varijante s 301 i 501 su češće, dok se 701 i 901 rijetko igraju. Također postoje razne varijacije završnog pogotka.

### 400/600/800/1000 
Jednostavna varijanta gdje je pobjednik onaj igrač ko prvi dobije odabrani zbir.

## Vanjski linkovi 
*Američka pikado organizacija
*Britanska pikado organizacija
*Profesionalna pikado korporacija
*Svjetska pikado savez

Kategorija:Pikado
Pikado
Pikado
Kategorija:Sportovi preciznosti
Pikado
Kraj tanahna šadrvana

**Kraj tanahna šadrvana** je jedna od antologijskih bosanskohercegovačkih sevdalinki. Prema mišljenju mnogih muzičkih kritičara i ljubitelja ove vrste narodne muzike, ovu pjesmu najuspješnije su izveli Himzo Polovina i Zaim Imamović. Heineove stihove komponirali su i izvodili brojni orkestri i pjevači kao što su: Hanka Paldum, Zvonko Bogdan, Emina Zečaj, Ibrica Jusić i drugi. Najnovija verzija Heineovog djela može se čuti i u jazz izvedbi sastava Sarajevo Jazz Guerilla ili u interpretaciji Damira Imamovića.
Međutim, Hanka Paldum je jedina koja je otpjevala ovu pjesmu na izvornom njemačkom jeziku.
Prema riječima bosanskohercegovačkog književnika Dževada Karahasana: 

## Autor 
[thumb|200px|desno|Njemački pjesnik Heinrich Heine autor pjesme *"Azra"* na čije stihove je i nastala sevdalinka *"Kraj tanahna [šadrvana"*]] 
Autor sevdalinke *"Kraj tanahna šadrvana"* je njemački pjesnik Heinrich Heine, jedan od najvećih pisaca u historiji svjetske i evropske književnosti, a njen originalni naslov je bio "*Der Asra*". Prevedena je na bosanski jezik od strane prevodioca i književnika Safvet-beg Bašagića.
Melanholična melodija i stihovi o tragičnoj i silnoj ljubavi generacijama su "bacali" u sevdah Bosance i Hercegovce i brojne poklonike sevdalinke na prostoru bivše Jugoslavije. 
## Historija 
Postoji stara legenda o tome da u Jemenu postoji staro pleme koje se zove Azra (bos. djevica). Ukoliko mladićima iz tog plemena nije dozvoljeno ili nije bilo moguće da ostvare svoju ljubav prema voljenoj, odlazili su u pustinju ili u rat da bi što prije umrli zaljubljeni, jer nisu željeli da žive bez ljubavi. Ova legenda je ostavila snažan utisak na Heinricha Heinea i nadahnula ga da napiše pjesmu Azra. 
Prema izjavi dr. Karin Füllner sa *Instituta Heinrich-Heine* u Düsseldorfu: 
 
## Tekst pjesme 
:Kraj tanahna šadrvana 
:gdje žubori voda živa, 
:šetala se svakog dana  
:sultanova kćerka mila. 

:Svakog dana jedno ropče 
:stajalo kraj šadrvana, 
:kako vr'jeme prolazilo, 
:ropče blijeđe, blijeđe bilo. 

:Jednog dana pitala ga 
:sultanova kćerka draga: 
:"Kazuj, robe, odakle si, 
:iz plemena kojega si?" 

:"Ja se zovem El Muhammed, 
:iz plemena starih Azra, 
:što za ljubav život gube 
:i umiru kada ljube!"'''

## Izvođači 
* Azra (grupa)
* Himzo Polovina
* Zvonko Bogdan
* Amira Medunjanin
* Zaim Imamović
* Dženan Lončarević

## Zanimljivosti 
* Branimir Štulić je po ovoj pjesmi dao ime svojoj muzičkoj grupi "Azra."  
* Posljednja dva stiha posljednje strofe bili su inspiracija u pjesmi Crvene jabuke "Sa tvojih usana".

## Također pogledajte 
* Spisak sevdalinki

## Izvori 
## Vanjski linkovi 
*Deutsche Welle

Kategorija:Sevdalinka
Jožef Borovnjak

**Jožef Borovnjak** (mađ.: *Borovnják* ili *Borovnyák József*) bio je slovenski pisac, političar i rimokatolički sveštenik. Rođen u Prekmurju, u Mađarskoj (danas Slovenija).

Njegovi roditelji su izvorno bili kao evangelici, a otac mu je zabranjivao da pređe na katoličku vjeru. Borovnjak je pohađao osnovnu školu u Ivanovcima *(Ivanócz/Alsószentbenedek),* Tišino *(Csendlak)* i Dobrovniku *(Dobronak).* U Dubrovniku naučio mađarski jezik. U Kisageu *(Kőszeg)* i Sambotelu *(Szombathely)* pohađao je gimnaziju, a 1851. godine je posvećen. Isprva je bio sveštenik u mjestu Števanovci *(Apátistvánfalva),* kod *Monoštra.* Crkva u Števanovcima, napravljena 1785. godine, najljepši je spomenik u Slovenskom Porabju (Vendvidék) koji se danas nalazi u Mađarskoj.

U periodu od 1852-1854. godine bio je kapelan u Prekmurju u Turnišću *(Bántornya),* zatim dva mjeseca u Gradu *(Felsőlendva)* a od 1854. do 1857. godine u Črenšovcima *(Cserensócz/Cserföld),* kod Lendve *(Alsólendva).* Do 1859. godine radio je u Murskoj Soboti *(Muraszombat)* i Svetom Jurju *(Vízlendva).* Od 1858. do 1872. godine je cankovski *(Vashidegkút)* sveštenik, i od 1872. godine radio je u Gradu. Umro u Cankovu.

Borovnjak je pisao djela političkog i vjerskog sadržaja na prekmurskom narječju. U Cankovima je napisao "*Mali politični vodnik*" 1860. godine. U ovom djelu analizira stanje mađarskih Slovenaca. Nanovo je pisao Evanđelje, koje je preveo Mikloš Küzmič, kančovski sveštenik 1780. godine (1877). Osim toga napisao jedan katekizam. Održavao je i čuvao prekmursko najrečje i nacionalnu svijest.

## Djela
* Isuse, moja žudnjo (*Jezuš moje pošelenje*, 1860. Gornja Radgona)
* Veliki katekizam (*Veliki katekizmuš*, 1864. Gornja Radgona)
* *Prekomrskih slovenska molitvenik* (Stara slovenska molitvena kniga, 1864. Gornja Radgona)
* *Mali politični vodnik* (1868. Graz)
* Sveti Anđeo Čuvar (*Sveti Angel Čuvar*, 1875. Gornja Radgona)
* Sveta Evađelja (S*veti evangeliomi za nedele i svetke celoga leta*, postum 1877. Gornja Radgona)

## Reference 
## Vanjski linkovi 
* https://www.youtube.com/watch?v=eEYAE1-oSt0
* https://www.cankova.si/sl/page.asp?id_informacija=445&id_language=1&id_meta_type=31
* Slovenska književnost u Mađarskoj
* Rimokatolička crkva

## Literatura 
* Anton Trstenjak: *Slovenci na Ogrskem*, Maribor 2006.

Kategorija:Katolički svećenici
Kategorija:Slovenski pisci i pjesnici u Mađarskoj
Kategorija:Slovenski pisci
Kategorija:Biografije, Ivanovci
Kategorija:Rođeni 1826.
Kategorija:Umrli 1909.
Agda

'*Agda* (poznata i pod nazivom "slatka voda") je preliv koji se u bosanskoj kuhinji često koristi kao dodatak tradicionalnim kolačima. Daje im slatkost, sočnost i svježinu te ih čuva u svježem i jestivom stanju mnogo duže nego što su suhi kolači.

Spravlja se tako što se na određenu količinu šećera dodaje voda, te se kuha na maloj temperaturi uz neprestano mješanje dok se ne dobije gusta tečnost. Količina šećera, vode i dužina kuhanja zavise od toga kako gustu agdu želite napraviti jer je za mnoge kolače potrebna drugačija gustoća. Međutim, najčešće je omjer takav što u posudu za kuhanje dodate šećer, a potom vodu tek toliko da nivo vode bude viši od nivoa šećera za 1–2&nbsp;cm.

## Također pogledajte 
* Med

## Reference 
Kategorija:Bosanska kuhinja
Kategorija:Kulinarstvo
Kategorija:Načini doziranja
Baklava

mini|desno|250px| Baklava

**Baklava** je kolač orijentalnog porijekla koji se pravi slaganjem jufke tanko razvijenog tijesta, u nekoliko, obično desetak i više slojeva između kojih se dodaje smjesa mljevenih oraha i naizmjenično sitno ribanog tijesta tirita. Reže se na komade koji su slični rombu. Poslije dužeg pečenja na niskoj temperaturi zaljeva se agdom (slatkom vodom). Agda je kuhana smjesa vode i šećera. 

Baklava je tradicionalno jelo na Balkanu, kao i na Orijentu. Smatra se da porijeklo ima iz Armenije, ali zbog mnogobrojnih varijacija, postoje pretpostavke da potiče iz Arabije, kao i iz Grčke. Baklava se u Bosni i Hercegovini tradicionalno smatra kolačem za posebne praznike, te je Bošnjaci pripremaju za Bajram, dok je Hrvati i Srbi, u dijelovima srednje Bosne, Posavine i Slavonije, pripremaju za Božić.

Kategorija:Bosanska kuhinja
Kategorija:Slatka jela
Kategorija:Jela od oraha
Kategorija:Turska kuhinja
Kategorija:Iranska kuhinja
Kategorija:Izraelska kuhinja
Kategorija:Azerbejdžanska kuhinja
Kategorija:Grčka kuhinja
Kategorija:Tuniska kuhinja
Elektronska konfiguracija

**Elektronska konfiguracija** je raspored elektrona u atomu i određena je pomoću četiri kvantna broja.

## Kvantni brojevi 
Glavni kvantni broj *n* određuje energetski nivo ili ljusku kojoj elektron pripada: *n* = 1, 2, 3, 4... ili K, L, M, N... Orbitalni kvantni broj *l* određuje oblik distribucije elektronskog naboja i ugaoni moment. Može imati vrijednosti od 0 do *n* - 1. Elektroni sa *l* = 0, 1, 2, 3 se označavaju kao elektroni *s, p, d i f* podnivoa ili podljuske.
Magnetni kvantni broj *m* ima vrijednosti *m* = 2*l* + 1, što znači da *s* podnivo ima samo jednu vrijednost *m* = 0, podnivo *p* ima vrijednosti *m* = -1, 0, 1 itd. (tabela). Spinski kvantni broj ms može imati vrijednosti +1/2 ili -1/2. .

## Paulijev princip 
Prema Paulijevom principu, dva elektrona ne mogu imati sva četiri kvantna broja ista, moraju se razlikovati bar u spinskom. Kada se primijeni na K-ljusku (*n* = 1) dobija se da u njoj mogu postojati maksimalno 2 elektrona, koji se razlikuju po orjentaciji spina. Njena konfiguracija je **1s2**. Na isti način se izračunava da L-ljuska (*n* = 2) može sadržavati najviše 8 elektrona (tabela) i njena konfiguracija je: **2s2 2p6**

## Raspodjela elektrona po kvantnim nivoima 
## Popunjavanje atomskih orbitala 
Popunjavanje atomskih orbitala odvija se prema tzv. *aufbau principu*, prema kojem se popunjavaju najprije energetski nivoi niže energije. To se odvija sljedećim redoslijedom:

 1s 
 2s          2p  
 3s          3p  
 4s       3d 4p  
 5s       4d 5p
 6s    4f 5d 6p  
 7s    5f 6d 7p  
       6f 7d    7f
  ...

Nakon popunjenih 3s i 3p orbitala sljedeći elektron ne ulazi u 3d orbitalu (element kalij), već popunjava najprije 4s orbitalu, zbog niže energije (slika). Kod težih elemenata su prisutna još neka odstupanja uslijed male razlike između viših kvantnih nivoa.

thumb|upright=0.7

### Primjer 
Atomski broj natrijuma je 11, što znači da on ima 11 elektrona. Elektronska konfiguracija atoma natrijuma je:

Na: 1s2 2s2 2p6 3s1

150px|mini|desno|Blokovi PSE

Jednostavniji način prikazivanja je da se prikaže popunjena ljuska koja odgovara plemenitom plinu, a ostali elektroni prikažu u nastavku, npr kod natrijuma 10 elektrona čini konfiguraciju neona, a jedan elektron se nalazi u 3s orbitali:

Na: [Ne] 3s1

Pravila popunjavanja atomskih orbitala se očituju i u strukturi periodnog sistema elemenata. Prema tipu popunjene atomske orbitale razlikuju se blokovi periodnog sistema elemenata.

## Također pogledajte 
* Energetski nivo
* Grupa periodnog sistema elemenata

## Reference 
## Literatura 
* 

Kategorija:Atomska fizika
Kategorija:Hemijske osobine
Kategorija:Stanja elektrona
Kategorija:Molekularna fizika
Kategorija:Kvantna hemija
Kategorija:Teorijska hemija
Centar Austen Riggs

**Centar Austen Riggs** (Austen Riggs Center) je neprofitni, otvoreni centar za psihijatrijsku njegu u Stockbridgeu.

Osnovan 1919, Riggs je poznat po njegovoj međunarodno priznatoj tradiciji pružanja intenzivne psihodinamične psihoterapije pacijntima koji nisu silom dovedeni u bolnicu. Poznati psihijatri koji su radili u Centru su : Erik Erikson, David Rapaport, Merton Gill, Roy Schaferi i Margaret Brenman-Gibson. 

Pacijenti nisu tretirani komlikovanijim terapijama. Riggs nudi nastavak liječenja u bolnici unutar osnovnog tretmana. Riggs-ovo jedinstveno poboljšavanje tretmana je skoncentrisano na terapijske zajednice bazirane na ,,examined living" (ako neko zna tačan bosanski prevod). Pažljivo istraživanje teških životnih iskustava ima najbolju žansu za uspjeh ako dijelite svoju snagu sa ostalim pacijentima i osobljem u ozbiljnom partnerstvu uzajamnog rješavanja problema i učenja.

Riggs ima intenzivan program aktvnosti, blisko povezan sa njegovim terapeutskim aktivnostma pružajući pacijentima slikanje, draguljarstvo, tkanje, ateljee za skulpturu i obradu drveta i staklenike.
Ovaj program je bio tema knjige ,,Activity, Recovery, Growth" Joan Erikson, David-a Loveless-a, dugogodišnjeg direktora programa i njegove žene Joan Loveless.

## Reference 
## Vanjski linkovi 
Kategorija:Psihijatrijske bolnice u Sjedinjenim Američkim Državama
Državna bolnica u Austinu

**Državna bolnica u Ostinu** (en. *Austin State Hospital*), ranije poznata pod nazivom Teksaški azil za umobolne (en. *Texas State Lunatic Asylum*), psihijatrijska je bolnica u Austinu u SAD-u, koja posjeduje kapacitet od 299 kreveta. Najstarija je psihijatrijska ustanova u državi Teksas, te najstarija koja kontinuirano djeluje zapadno od rijeke Mississippi. Bolnicom upravlja Teksaški odjel državnih zdravstvenih službi.

## Historija (1856-1860) 
Teksaško zakonodavstvo izdvojilo je 50.000 dolara za izgradnju bolničke zgrade. Guverner je imenovao tročlanu komisiju koja je odabrala lokaciju za azil. Takođe, komisija je imenovala ljekara upravnika koji je zarađivao 2.000 dolara godišnje. Ukupno 10.000 dolara u američkim obveznicama izdvojeno je za izgradnju objekta. Guverner Elisha M. Pease imenovao je dr. J. C. Perry kao prvog upravnika 27. maja 1857. godine. Njega je zamijenio dr. C. G. Keenan 13. februara 1858.

## Upravništvo dr. Beriah Grahama 
Sam Houston izabran je za guvernera 1859. godine, te je 9. januara 1960. postavio dr. Beriah Grahama za upravnika azila. Za vrijeme doktora Grahama, tačnije 11. marta 1861, dovršena je glavna zgrada i otvorena je za pacijente. Pet dana kasnije, guverner Houston podnosi ostavku, a njegov nasljednik, guverner Edward Clark, na čelo ustanove vraća dr. Keenana. Dr. Keenan je dužnost obnašao oko sedam mjeseci sve do izbora novog guvernera. Dr. Keenana naslijedio je dr. J. M. Steiner kojeg je imenovao guverner Francis Lubbock 1. novembra 1861.

## Organizacije 
Vijeće za volonterske usluge državne bolnice u Ostinu je neprofitna organizacija koja provodi prikupljanje sredstava i donacija, te pomaže u izgradnji svijesti zajednice o mentalnim bolestima i ulozi državne bolnice u liječenju istih.

## Galerija 
mini|Ulaz u državnu bolnicu u Ostinu

## Reference 
Kategorija:Psihijatrijske bolnice u Sjedinjenim Američkim Državama
Utočište za ludake Bedford

**Utočište za ludake Bedford** (Bedford Lunatic Asylum) je napravljeno 1812. i bilo je drugo te vrste u Engleskoj. Bilo je otvoreno 48 godina i zatvoreno je 1860. jer nije poboljšavalo zdravlje pacijenata.

Prije Zakona o ludosti (*Lunacy Act*) iz 1808. samo su bogati mogli sebi priuštiti liječenje fizičkih i mentalnih bolesti. Iako su bogati imali para da plate tretman tehnike tog doba nisu bile ni sigurne ni humane. Čišćenje, povraćanje i zatvaranje su bili standardni tretmani tog doba kad je smatrano da su i buncanje i melanholija uzrokovani psihičkim poremećajem kao i svaka druga bolest.

Potvrđivanje Zakona o ludosti iz 1808. je omogućilo grofovijama da grade utočišta svojim parama. Promjene su napravljene da bi se pomoglo ljudima sa mentalnim bolestima. Samuel Whitbredje bio pokretač svega u Utočištu.
Whitbred se skoncentrisao na reformisanje tauna nakon što nije uspio u politici. Prave namjere Samuel-a Whitbred-a sa Utočištem su uvjek bile diskutabilne. U to vrijeme Bedford je bio mali taun sa puno potreba, mostovima je trebala obnova, a nije imao ni industrije. Pitanje je da li njegove 
namjere bile da pomogne ljudima ili da pomogne sebi i obezbijedi sebi publicitet. U aprilu 1812. Utočište za ludake Bedford, koje je projektovao John Wing, otvorilo je svoja vrata i nije ispunilo očekivanja.

Doktori, sestre i drugo medicinsko osoblje tada još uvijek nisu htjeli da preuzmu brigu o mentalno bolesnim i koristili su oštre mjere u liječenju. Najviše su koristili ludačke košulje i lisice. Pomoćnici sestara su imali puno posla. Ne samo da su morali da obuzdavaju pacijente već i da ih kupaju, oblače ih i pomažu im u dnevnim vježbama. Pomoćnici su smatrali da su pacijenti bolesni i bi trebali smatranim uračunljivim za stvari koje kažu ili urade. Ljekari nisu mogli da odluče šta bi izliječilo pacijenta pa je i izbor tipa ljekara bio diskutabilan. Uz nedostatak znanja kako da se pomogne pacijentima  Utočište je moglo da upadne i u druge probleme.

Godine 1845, 33 godine poslije otvaranja Utočišta, skupština je donijela zakon da svaka grofovija mora imati utočište ili koristiti utočište druge grofovije. Većina drugih grofovija nije napravila utočišta kao Bedford, pa je sad bilo duplo više pacijenata i nije bilo osoblja da im pomognu u njihovim potrebama.
Bedfordove komšijske grofovije Hertfordshire i Huntingdonshire su poslale svoje pacijente u Bedford. Uskoro je Utočište za ludake Bedford zatvoreno kao ,,neprikladno" za pacijente. 

Zgrada utočišta je danas stambena zgrada. Na mjestu groblja pacijenata je danas dječije igralište.

## Reference 
## Vanjski linkovi 
Kategorija:Psihijatrijske bolnice u Ujedinjenom Kraljevstvu
Kategorija:Zatvorene psihijatrijske bolnice u Ujedinjenom Kraljevstvu
Kriogeno gorivo

**Kriogena goriva** su goriva koja zahtjevaju skladištenje na ekstremno niskim temperaturama. Obično se sastoje od likvidificiranih gasova poput vodika. Često, i tečni kisik se pogrešno ubraja u *kriogena goriva*, mada je on po prirodi oksidirajuće sredstvo a ne gorivo.

Neki raketni motori se hlade tako što njihovo kriogeno gorivo koje ih pokreće, cirkulira oko hladnjaka, prije nego se ubrizgava (pumpa) u dio za sagorijevanje. Ovaj metod je prvi izmislio Eugen Sänger 1940tih a i danas je još uvijek u upotrebi.
Indija je razvila tehnologiju 2008., za korištenje u njihovim GSLV raketama.

## Reference 
Kategorija:Goriva
Kategorija:Industrijski plinovi
Kategorija:Kriogenika
Elementarna funkcija

U matematici, **elementarna funkcija** je funkcija izgrađena od konačnog broja eksponencijalnih, logaritamskih, konstanti, jedne varijable, te n-tih korijena preko kompozicije i kombinacija koristeći četiri elementarne operacije (+ – × ÷). Za trigonometrijske funkcije i i njihove inverze se pretpostavlja da su uključene u elementarne funkcije preko kompleksnih varijabli i vezama između trigonometrijskih funkcija i eksponencijalnih, te logaritamskih funkcija.

Elementarne funkcija smatraju se podskupom posebnih funkcija.

Korijeni jednačina su funkcija implicitno definisane kao rješenja polinomskih jednačina sa konstantnim koeficijentima. Za polinome stepena četiri ili manjeg, postoje eksplicitne formule za računanje korijena (formule su elementarne funkcije), ali čak i za polinome višeg stepena fundamentalni teorem algebre i teorem implicitne funkcije osigurava postojanje funkcije kojom se može dobiti svaki korijen polinomske jednačine.  

Primjeri elementarnih funkcija su:

: \frac{e^{\tan(x)}}{1-x^2}\sin\left(\sqrt{1+\ln^2 x}\,\right)

i

:  \,\ln(-x^2). 

Domen posljednje funkcije ne uključuje realne brojeve. Primjer funkcije koja *nije* elementarna je funkcija greške

: \mathrm{erf}(x)=\frac{2}{\sqrt{\pi}}\int_0^x e^{-t^2}\,dt,, 

što je činjenica koja je ne može direktno uočiti iz definicije elementarne funkcije, ali se može dokazati pomoću Rischovog algoritma.

Elementarne funkcije uveo je Joseph Liouville u seriji radova od 1833. do 1841. godine. Algebarski tretman elementarnih funkcija počeo je Joseph Fels Ritt 1930tih.

## Također pogledajte 
* Transcendentalna funkcija

## Reference 
* 
* Joseph Ritt, *Differential Algebra*, AMS, 1950.

Kategorija:Diferencijalna algebra
Kategorija:Računarska algebra
Kategorija:Vrste funkcija
Pavle Vuisić

**Pavle Vuisić** (10. juli 1926. - 1. oktobar 1988.) je bio jedan od najcjenjenijih srpskih i jugoslavenskih glumaca. Dobitnik je većeg broja glumačkih priznanja u SFRJ. Glumačka nagrada za životno djelo, koja se dodeljuje na Filmskim susretima u Nišu nosi njegovo ime od 1994. godine.

Prije početka glume, Pavle Vuisić se bavio novinarstvom u Radio Beogradu i studirao je pravo. Godine 1950. dobija malu ulogu u filmu Čudotvorni mač, kojim započinje njegova filmska karijera. Iako je cijenjen kao jedan od najznačajnijih likova srpskog glumišta, nije uspio nikad da upiše Fakultet dramskih umetnosti.

## Značajna filmografija 
* Čudotvorni mač, 1950
* Ciganka, 1953
* Nevjera, 1953
* Šolaja, 1955
* Tri koraka u prazno, 1956
* Servisna stanica, 1959
* Nema malih bogova, 1961
* Buđenje pacova, 1967
* Događaj, 1969
* Bitka na Neretvi, 1969
* Šešir profesora Koste Vujića, 1971
* Majstor i Margarita, 1972
* Kamijondžije, 1972
* I Bog stvori kafansku pevačicu, 1972
* Valter brani Sarajevo, 1972
* Derviš i smrt, 1974
* Povratak otpisanih, 1976
* Čuvar plaže u zimskom periodu, 1976
* Pas koji je voleo vozove, 1976
* Hajka, 1976
* Posljednji podvig diverzanta Oblaka, 1978
* Petrijin venac, 1980
* Majstori, majstori, 1980
* Ko to tamo peva, 1980
* Poseban tretman, 1980
* Sjećaš li se Dolly Bell?, 1981
* Maratonci trče počasni krug, 1982
* Život je lep, 1985
* Otac na službenom putu, 1985

## Vanjski linkovi 
* 

Kategorija:Rođeni 1926.
Kategorija:Umrli 1988.
Kategorija:Biografije, Beograd
Kategorija:Jugoslavenski glumci
Kategorija:Srbijanski glumci
Grb Samoe

thumb|200px|desno|Grb Samoe
**Grb Samoe** zvanični je simbol ove tihookeanse ostrvske države. Sastoji se od štita na kojem je prikazano pet zvijezda simbolišući sazviježđe južni krst na tamno plavoj podlozi (kao i na zastavi Samoe). Iznad se nalazi kokosovo drvo i zeleno more. Štit je obuhvaćen s dva koncentrična kruga, a s obje strane nalaze se dvije lovorove grančice, koji se također nalaze na zastavi Ujedinjenih Nacija. Iznad štita je zlatni krst, simbol kršćanstva.

Ovaj grb je u zvaničnoj upotrebi od 1. januara 1962. nakon stjecanja nezavisnosti. Samoa je bila prva polinezijska nacija koja je stekla nezavisnost u 20. vijeku.

## Grbovi kroz historiju 

Datoteka:Coat_of_arms_of_German_Samoa.svg|1900-1914

## Također pogledajte 
* Zastava Samoe

## Reference 
Samoa
Kategorija:Samoa